Programa Professionals .cat
Eduard Martín Lineros, nou Director General de la Fundació puntCAT
Eduard Martin Lineros, enginyer en Informàtica, ha estat nomenat nou director general de la Fundació puntCAT. Eduard Martin, fins ara director d’estratègia per al sector públic a Catalunya i Península de l’empresa Sopra Steria, havia desenvolupat anteriorment bona part de la seva carrera professional a l’Ajuntament de Barcelona, assumint diferents responsabilitats en l’àmbit de les TIC fins a ocupar la posició de Director d’Innovació, Societat del Coneixement i Arquitectures TIC, on va contribuir decisivament a la proclamació de Barcelona com a Capital Europea de la Innovació 2014-2016.
"Internet ens permet tenir contacte directe amb els clients"
Fins fa poc l’Ignasi Melià treballava en la logística d’automoció. Fa un parell d’anys va començar el seu propi projecte: ARDITS, un marca de roba i complements que s'inspira en el surf i el Mediterrani. Des del mes de maig ARDITS ja compta amb una botiga online i està 100% activa.
Més de 50 comerços catalans aconsegueixen el seu web a través del programa comerçlocal.cat
Durant el mes de juny el programa comerçlocal.cat ha estat present en diversos municipis de Catalunya com Guissona i Vandellòs i l’Hospitalet de l’Infant, on més de 50 comerços han aconseguit el seu web en català.
El .cat supera els 15.000 dominis !!!
13 juliol 2006
En menys de cinc mesos de funcionament, el domini .cat ha sobrepassat els 15.000 dominis actius i les 18.000 sol·licituds de domini en total. Això supera àmpliament els objectius fixats i les expectatives més optimistes per a aquest període.
Des del 13 de febrer fins al 21 d’abril, durant l’anomenat període de llançament o sunrise, es van rebre 11.400 peticions i es van aprovar més de 9.000 dominis. Des de l’inici del període de registre obert (24 d’abril), s’han aprovat més de 6.000 dominis nous, d’un total de 6.700 peticions rebudes.
6% dels dominis .cat tenen activada la versió IDN (caràcters especials)
Des del primer dia, el domini .cat accepta dominis amb els caràcters especials propis de la llengua catalana (à; è; é; í; ï; ò; ó; ú; ü; ç; l·l). Aquest servei, que ofereix tenir, pel mateix preu, la versió tradicional (sense caràcters especials) i la versió IDN (amb caràcters especials) d’un domini, està tenint una bona acollida. Més del 6 % dels noms aprovats tenen caràcters especials, la proporció més alta, amb molt, entre tots els dominis genèrics.
Extensió de la promoció FesInternet fins el 30 de juny
La promoció que ofereix la STSI durant FesInternet, amb un màxim de 10.000 dominis a €7 (IVA inclòs) s'amplia fins el dia 30 de juny, a les 17:00h. La promoció s'adreça a qui disposi d'un codi que apareix en els CD-ROMs distribuïts per diversos mitjans de comunicació. La promoció serà vàlida pels primers 10.000 dominis sol.licitats, i en tot cas, fins el dia 30 de juny a les 17:00 CEST
puntCAT: l'odissea d'un domini: divendres 19 a Tortosa (19:30)
La sala “Terres de l'Ebre” de la Cambra Oficial de Comerç, Indústria i Navegació de Tortosa (carrer Cervantes, 7) serà el proper divendres, 19 de maig, l'escenari d'una conferència de la Fundació puntCAT, coorganitzada per la demarcació de les Terres de l'Ebre del Col·legi de Periodistes de Catalunya. En l'acte, que començarà a les 19.30 hores, hi intervindran Carles Salvadó i el president de la fundació puntCAT, Joan Francesc Gas, que pronunciaran la conferència "puntCAT: l'odissea d'un domini".
Ha començat la promoció FesInternet!
Avui a les 17.00 ha començat la promoció que ofereix la STSI durant FesInternet, que ofereix 10.000 dominis a €7 (IVA inclòs) a qui disposi d'un codi que apareix en els CD-ROMs distribuïts per diversos mitjans de comunicació. La promoció serà vàlida pels primers 10.000 dominis sol.licitats, i en tot cas fins el 17 de maig, a les 17.00.
Ara ja ha acabat el període de llançament i el .cat entra a la seva fase regular. Consulteu els partats "Com registrar un .cat" i "Preguntes Més Freqüents" per a tenir informació de les diverses condicions i modalitats de registre.
Registre obert: 1.500 nous dominis en tres hores
Ahir dilluns dia 24 a les 17:00 va obrir definitivament el Registre .cat, un cop acabat el perídoe de llançament. Durant les primeres tres hores de funcionament va rebre 1500 nous dominis.
Alguns d'aquests dominis ja són actius. Altres necessiten revisió per part de la Fundació, que pot trigar uns dies, vista l'allau inicial.
El Registre .cat torna a obrir! Ara ja en la seva fase regular
Avui dilluns dia 24 d'abril a les 17:00 CET(hora catalana/CEST, igual a 15:00 GMT/UTC+2) ha obert finalment la fase regular de registre del .cat.
El període de llançament acaba amb 11.400 sol·licituds i més de 9.000 dominis aprovats
El domini .cat ha tingut 11.400 sol·licituds durant el seu període de llançament, que ha durat des del 13 de febrer fins el 21 d'abril. D'aquestes sol·licituds, la Fundació puntCAT n'ha aprovat poc més de 9.000, i encara n'hi ha unes 300 en estudi, per motius diversos.
Moltíssimes gràcies a tots plegats!
Registre tancat fins dilluns a les 17:00
Divendres dia 21 a les 12:00 (hora catalana; 10:00 GMT/UTC) ha acabat el període de llançament del .cat. Ara el registre romandrà tancat fins el dilluns dia 24 a les 17:00 hora catalana (15:00 GMT/UTC), moment en què començarà la fase oberta del registre.
Mentrestant la Fundació puntCAT activarà tots els dominis marcats com acceptables i rebutjarà els duplicats. Un cert nombre de dominis estan encara pendents de revisió o en estudi.